b'\n_START_ARTICLE_\nOdbojka na mivki\n_START_PARAGRAPH_\nOdbojka na mivki je olimpijski mo\xc5\xa1tveni \xc5\xa1port z \xc5\xbeogo, razli\xc4\x8dica odbojke. Med seboj tekmujeta dve ekipi, ki ju lo\xc4\x8di mre\xc5\xbea, v vsaki ekipi sta dva igralca oziroma igralki. Cilj igre je poslati \xc5\xbeogo v nasprotno polje, tako da se dotakne nasprotnikovega igri\xc5\xa1\xc4\x8da, ter prepre\xc4\x8diti, da se \xc5\xbeoga dotakne polja na svoji strani. Pri tem mora\xc5\xa1 pravilno odbiti \xc5\xbeogo, ne sme\xc5\xa1 se dotakniti mre\xc5\xbee, \xc5\xbeoge ne sme\xc5\xa1 odbiti ve\xc4\x8d kot trikrat, prav tako ne sme\xc5\xa1 narediti prestopa.\n_START_SECTION_\nIgri\xc5\xa1\xc4\x8de\n_START_PARAGRAPH_\nPodlaga pri tej igri je pesek, zato so igri\xc5\xa1\xc4\x8da za odbojko na mivki ve\xc4\x8dinoma zunaj, obstajajo pa tudi dvorane. Polje je veliko 8 m \xc3\x97 8 m, ozna\xc4\x8deno je s \xc4\x8drtami.\n_START_SECTION_\nZgodovina odbojke na mivki\n_START_PARAGRAPH_\nIgra se je razvila okoli leta 1920 v Santa Monici, desetletje pozneje pa se je pojavila tudi v Evropi. Prva uradna liga je bila leta 1960 v Santa Monici.'